টেকনাফ বাংলাদেশের কক্সবাজার জেলার অন্তর্গত একটি উপজেলা। এটি বাংলাদেশের সর্বদক্ষিণের উপজেলা।   অবস্থান ও আয়তন  টেকনাফ উপজেলার আয়তন ৩৮৮.৬৮ বর্গ কিলোমিটার। কক্সবাজার জেলার সর্ব-দক্ষিণে ২০°২৩´ থেকে ২১°০৯´ উত্তর অক্ষাংশ এবং ৯২°০৫´ থেকে ৯২°২৩´ পূর্ব দ্রাঘিমাংশ জুড়ে টেকনাফ উপজেলার অবস্থান। কক্সবাজার জেলা সদর থেকে এই উপজেলার দূরত্ব প্রায় ৮২ কিলোমিটার। এই উপজেলার উত্তরে উখিয়া উপজেলা, দক্ষিণে বঙ্গোপসাগর, পূর্বে মিয়ানমারের রাখাইন রাজ্য, পশ্চিমে বঙ্গোপসাগর।   জনসংখ্যার উপাত্ত  ২০২২ সালের পরিসংখ্যান অনুযায়ী টেকনাফ উপজেলার জনসংখ্যা ৩,৩৩,৮৪০ জন। এর মধ্যে পুরুষ ১৬৯০৬৮ জন এবং মহিলা ১৬৪৭৭২ জন। মোট জনসংখ্যার ৯৭.৪৮% মুসলিম, ১.১৫% হিন্দু, ১.৩৪% বৌদ্ধ এবং ০.২% খ্রিস্টান ও অন্যান্য ধর্মাবলম্বী https://bbs.portal.gov.bd/site/page/b432a7e5-8b4d-4dac-a76c-a9be4e85828c   শিক্ষা  টেকনাফ উপজেলার সাক্ষরতার হার ২৬.৭%। এ উপজেলায় ১টি সরকারি ও ১টি বেসরকারি স্নাতক (পাস) কলেজ, ১টি কামিল মাদ্রাসা, ২টি উচ্চ মাধ্যমিক কলেজ, ২টি আলিম মাদ্রাসা, ১৫টি মাধ্যমিক বিদ্যালয় (২টি বালিকা সহ), ৮টি দাখিল মাদ্রাসা (৩টি বালিকা সহ), ৮টি নিম্ন মাধ্যমিক বিদ্যালয় ও ৬৫টি প্রাথমিক বিদ্যালয় রয়েছে।   শিক্ষাপ্রতিষ্ঠান  কলেজ টেকনাফ সরকারি কলেজ মঈন উদ্দীন মেমোরিয়াল কলেজ, হ্নীলা টেকনাফ সরকারি টেকনিক্যাল স্কুল ও কলেজ   উচ্চ বিদ্যালয় টেকনাফ পাইলট উচ্চ বিদ্যালয়  টেকনাফ সরকারি এজাহার বালিকা উচ্চ বিদ্যালয় টেকনাফ বর্ডার গার্ড পাবলিক স্কুল  লম্বরী মলকাবানু উচ্চ বিদ্যালয় হ্নীলা উচ্চ বিদ্যালয় হ্নীলা বালিকা উচ্চ বিদ্যালয় হ্নীলা আলফালাহ্ একাডেমী লেদা উচ্চ বিদ্যালয়, হ্নীলা নাইক্ষ্যংখালী নিম্ন মাধ্যমিক বিদ্যালয় আলহাজ্ব আলী আছিয়া উচ্চ বিদ্যালয় নয়াবাজার উচ্চ বিদ্যালয় কানজরপাড়া উচ্চ বিদ্যালয় সাবরাং উচ্চ বিদ্যালয় নয়াপাড়া আলহাজ্ব নবী হোসাইন উচ্চ বিদ্যালয় শাহপরীর-দ্বীপ হাজী বশির আহমেদ উচ্চ বিদ্যালয়  শামলাপুর উচ্চ বিদ্যালয় (বাহার ছড়া) মরিশবনিয়া মডেল উচ্চ বিদ্যালয় সেন্টমার্টিন বিএন ইসলামিক স্কুল এন্ড কলেজ   যোগাযোগ ব্যবস্থা  টেকনাফ উপজেলায় যোগাযোগের প্রধান সড়ক হলো এন-১ বা ঢাকা-চট্টগ্রাম-কক্সবাজার-টেকনাফ মহাসড়ক। সব ধরনের যানবাহনে যোগাযোগ করা যায়। এছাড়াও কক্সবাজার-টেকনাফ মেরিন ড্রাইভ টেকনাফকে কক্সবাজারের সাথে সরাসরি যুক্ত করেছে।   প্রশাসনিক এলাকা  ১৯৩০ সালে টেকনাফ থানা গঠিত হয় এবং ১৯৮৩ সালে থানাকে উপজেলায় রূপান্তর করা হয়। টেকনাফ উপজেলায় ১টি পৌরসভা ও ৬টি ইউনিয়ন আছে। সম্পূর্ণ টেকনাফ উপজেলার প্রশাসনিক কার্যক্রম টেকনাফ মডেল থানার আওতাধীন।  পৌরসভা:  টেকনাফ  ইউনিয়নসমূহ:  ১নং হোয়াইক্যং  ২নং হ্নীলা  ৩নং টেকনাফ সদর  ৪নং সাবরাং  ৫নং বাহারছড়া  ৬নং সেন্টমার্টিন  এনজিও কার্যক্রম প্ল্যান ইন্টারন্যাশনাল বাংলাদেশ, শেড, এসিএফ, সুশীলন, এনজিও ফোরাম, ব্র্যাক, দুঃস্থ স্বাস্থ্য সংস্থা, রুম টু রিড, কোডেক, আরটিএমআই   অর্থনীতি  thumb|right|লবণ উৎপাদনের মাঠ, টেকনাফ  টেকনাফ পর্যটন এলাকা হওয়ায় দেশ-বিদেশ থেকে ঢাকা-চট্টগ্রাম-টেকনাফ রুটে এই উপজেলার সীমান্তে সেন্টমার্টিন দ্বীপে প্রতি বছর প্রচুর পর্যটকের আগমন ঘটে। এছাড়া টেকনাফ স্থল বন্দর, নাফ নদী, বঙ্গোপসাগর থেকে মূল্যবান মাছ আহরণ, খনিজ লবণ, পান সুপারী ইত্যাদি অর্থ উপার্জনের প্রধান মাধ্যম। পাহাড় ও নদী-সাগর ঘেরা টেকনাফে সুন্দর লবণ মাঠ এবং বড় বড় মৎস্য খামার আছে। এই স্থান কৃষি কাজ, লবণ চাষ ও মাছ চাষ করার জন্য বেশ উপযোগী।   ধর্মীয় উপাসনালয়  টেকনাফ উপজেলায় ১৮৩টি মসজিদ, ২টি মন্দির ও ১টি বিহার রয়েছে।   নদ-নদী  thumb|নাফ নদীতে বিজিবি জেটি ঘাট টেকনাফ উপজেলার পূর্বে মিয়ানমার সীমান্ত দিয়ে প্রবাহিত হচ্ছে নাফ নদী।   হাট-বাজার  টেকনাফ উপজেলায় অনেক হাট-বাজার রয়েছে। এর মধ্যে টেকনাফ বাজার, হ্নীলা বাজার, সাবরাং সিকদারপাড়া বাজার, সাবরাং নোয়া পাড়া বাজার, শাহপরীরদ্বীপ বাজার, শামলাপুর বাজার, টেকনাফ সদর পর্যটন বাজার, টেকনাফ সদর বটতলী বাজার ও হোয়াইক্যং বাজার উল্লেখযোগ্য।   দর্শনীয় স্থান  450px|right|টেকনাফ সমুদ্র সৈকত  সেন্টমার্টিন দ্বীপ; বাংলাদেশের একমাত্র প্রবালদ্বীপ।  ছেঁড়া দ্বীপ  শাহপরীর দ্বীপ  জালিয়ার দ্বীপ নাফ নদীতে অবস্থিত   তুংনঙ্গা চূড়া, টেকনাফ বন্যপ্রাণী অভয়ারণ্যের অংশ  টেকনাফ বন্যপ্রাণী অভয়ারণ্য  নাফ পর্যটন পার্ক  সাবরাং ট্যুরিজম পার্ক  টেকনাফ সমুদ্র সৈকত  বাংলাদেশ-মায়ানমার ট্রানজিট জেটিঘাট  জাহাজপুরা চিরহরিৎ গর্জন বাগান  শামলাপুর সমুদ্র সৈকত  মারিশবনিয়া সৈকত   বাঘঘোনা ঝর্ণা, নোয়াখালীয়া পাড়া, বাহারছড়া  কুদুম গুহা, হোয়াইক্যং  পানখালী-জাহাজপুরা পাহাড়ি সড়ক   মুক্তিযুদ্ধের ঘটনাবলী  ১৯৭১ সালে মুক্তিযুদ্ধের সময় মুক্তিযোদ্ধারা টেকনাফে প্রশিক্ষণ গ্রহণ করতেন। টেকনাফ ডাকবাংলোতে পাকবাহিনী তাদের ক্যাম্প স্থাপন করে। রামু, উখিয়া ও টেকনাফ থেকে লোকজন ধরে এনে এখানে নির্যাতন করে হত্যা করা হত। এ ক্যাম্পে ২৫০ জন বাঙালিকে হত্যা করা হয়।  মুক্তিযুদ্ধের স্মৃতিচিহ্ন  নাইট্যংপাড়া বধ্যভূমি   জনপ্রতিনিধি  সংসদীয় আসন সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৯৭ কক্সবাজার-৪উখিয়া উপজেলা এবং টেকনাফ উপজেলাপদশূন্যপদশূন্য  উপজেলা পরিষদ ও প্রশাসন ক্রম নংপদবীনাম০১উপজেলা চেয়ারম্যানপদ শূন্য ০২ভাইস চেয়ারম্যানপদ শূন্য ০৩মহিলা ভাইস চেয়ারম্যানপদ শূন্য ০৪উপজেলা নির্বাহী কর্মকর্তাপদ শূন্য   উল্লেখযোগ্য ব্যাক্তিত্ব আ হ আ গফুর চৌধুরী আবদুল গণি		 মোহাম্মদ আলী (রাজনীতিবিদ) আব্দুর রহমান বদি ইলিয়াস কোবরা   আরও দেখুন   কক্সবাজার জেলা   তথ্যসূত্র   বহিঃসংযোগ    বিষয়শ্রেণী:টেকনাফ উপজেলা বিষয়শ্রেণী:কক্সবাজার জেলার উপজেলা